EkBass/fiwiki-20250220-pages-articles huggingface dataset:
Mark van der Zijden

Mark Richard van der Zijden (s. 22. lokakuuta 1973, Boskoop, Pohjois-Hollanti) on entinen alankomaalainen uimari, joka ui alkuerissä Alankomaiden joukkueessa 4x200 metrin vapaauintiviestissä, vuoden 1996 kesäolympialaisissa, Atlantassa. Neljä vuotta aikaisemmin Atlantassa van der Zijden oli ollut neljäs samalla matkalla. == Lähteet == *Zwemkroniek.com Luokka:Alankomaalaiset uimarit Luokka:Alankomaalaiset olympiamitalistit Luokka:Vuonna 1973 syntyneet Luokka:Elävät henkilöt
Apachi

pienoiskuva|oikea|240px|Apachin puuainesta. Apachi eli länsiafrikanabassipuu (Triplochiton scleroxylon) on länsiafrikkalainen trooppinen puulaji. Muita nimiä puulle ovat muun muassa obeche (Nigeria), wawa (Ghana), ayous (Kamerun) ja samba (Norsunluurannikko).Timber merchant Myös nimityksiä abatsi ja apassi saatetaan käyttää. == Ominaisuuksia == Apachi kasvaa hyvin kookkaaksi puuksi, jolle voi kertyä korkeutta jopa 50–55 metriä ja läpimittaa 200 cm. Runko on suora ja oksaton 25–30 metrin korkeuteen saakka. Varsinkin Nigeriassa, Norsunluurannikolla ja Liberiassa apachille tyypillisiä ovat melkein 8 metrin korkeuteen ulottuvat lankkujuuret. === Puuaines === Apachin pintapuu eli manto ja sydänpuu ovat samanvärisiä eikä niitä voi erottaa toisistaan. Puuaines on kellertävänvalkoista tai valkoista ja hohtavaa. Puuaineksessa saattaa olla kullankeltaista hohdetta. Puuaines on hyvin pehmeää, kevyttä, lyhytkuituista, taipuisaa, elastista ja iskunkestävää. Kestävyys suhteessa painoon on hyvä.Obeche. Wood-database. Kaadettu puu on altis hyönteisvaurioille ja säätilan vaihteluille väärin käsiteltynä. Sen kosteuseläminen on vähäistä. Mekaaniset ominaisuudet Ilmakuiva-tiheys: noin 380 kg/m³ Kutistuminen 12 %:n kosteudessa: Säteittäinen 3,1 %, tangentiaalinen: 5,30 %, tilavuus 8,7 % == Käsittely == Apachia on helppo työstää kaikilla välineillä. Se on kevyttä sahata ja höylätä, mutta halkominen on vaikeampaa. Apachi on erityisen hyvää sorvattavaa ja leikattavaa. Puuaineksen värjäys, liimaus ja pintakäsittely onnistuvat hyvin. == Käyttö == Apachista valmistetaan muun muassa viilua, vaneria ja huonekaluja. Se sopii puumateriaaliksi sisäkäyttöön.Ayous. Fair and Precious. Apachia käytetään muun muassa saunojen lauteissaMeidän talo ja paneeleissa sen pihkattomuuden ja erityisesti heikon lämmönjohtokyvyn ansiosta. Apachista tehdään myös taulujen kehyksiä, vaappu-uistimia ja bassokitaroita.Shergold Guitars FAQ == Lähteet == * Puukeskus - Tietoa puulajeista: Apassi === Viitteet === Luokka:Malvakasvit Luokka:Puut
Brown (albumi)

Brown on rock-yhtye P.O.D.:n toinen albumi. Sen tuotti P.O.D.:n ensimmäisen levyn tavoin yhtyeen rumpalin isä Noah Bernardo. Levy julkaistiin vuonna 1996. Levy myi niin paljon odotettua enemmän, että ei mennyt kauankaan kun levy oli loppuunmyyty ja yhtye julkaisi siitä erikoispainoksen. Levy re-masteroitiin vuonna 2000. ==Kappaleet== # "Intro" - 0:48 # "Know Me" - 4:34 # "Selah" - 4:20 # "Visions" - 3:30 # "Brown" - 3:53 # "One Day" - 4:03 # "Punks Rock" - 1:46 # "Breathe Babylon" - 5:05 # "Funk Jam" - 3:18 # "Preach" - 2:35 # "Reggae Jam" - 0:59 # "Full Color" 6:18 # "Seeking The Wise" 4:34 # "Live And Die" 3:31 # "Outro" - 0:44 Luokka:P.O.D.:n albumit Luokka:Vuoden 1996 albumit
Adidas Arena

Adidas Arena on lento- ja suurmäen muodostama mäkihyppystadion Harrachovissa Tšekissä lähellä Puolan rajaa. ==Historia== Vuonna 2005 mäkikeskus kunnostettiin. Sen yhteydessä mäet muutettiin vastaamaan FIS:in vaatimuksia. Suurmäen K-pistettä siirrettiin 120 metristä 125 metriin ja HS-pistettä siirrettiin 134 metristä 142 metriin. Lentomäen HS-pistettä siirrettiin 203 metristä 205 metriin. ==Čerťák== Čerťák on yksi maailman viidestä lentomäestä. Mäestä hypätään maailmancupia ja siellä on järjestetty lentomäen maailmanmestaruuskilpailut vuosina 1983, 1992, 2002 ja 2014. ===Mäkiennätyksen kehittyminen=== Mäkiennätyksen 214,5 metriä ovat hypänneet Matti Hautamäki, joka hyppäsi sen lentomäen maailmanmestaruuskisoissa 2002 ja itävaltalainen Thomas Morgenstern sivusi Hautamäen mäkiennätystä vuonna 2008. Päivämäärä Hyppääjä Pituus Kilpailu Kommentti 27.3.1980 Armin Kogler 176,0 m Ski Flying Week 19.3.1983 Pavel Ploc 181,0 m Lentomäen MM-kilpailut 1983 23.2.1985 Ole Gunnar Fidjestøl 183,0 m Maailmancup 22.3.1992 Christof Duffner 194,0 m Lentomäen MM-kilpailut 1992 Kaatunut 9.3.1996 Roar Ljøkelsøy Andreas Goldberger Jakub Jiroutek 201,0 m Maailmancup Jan Balcar 203,0 m Andreas Goldberger 204,0 m 13.1.2001 Adam Małysz Janne Ahonen 206,5 m Maailmancup 14.1.2001 Risto Jussilainen 212,5 m 9.3.2002 Anders Bardal Lentomäen MM-kilpailut 2002 Matti Hautamäki 214,5 m 18.1.2008 Thomas Morgenstern Maailmancup 19.1.2008 Thomas Morgenstern 214,5 m Kaatunut 9.1.2011 Simon Ammann 215,5 m Maailmancup Kaatunut 3.2.2013 Jurij Tepeš 220,0 m Maailmancup Kaatunut ==Čerťák HS142== ===Mäkiennätyksen kehittyminen=== Virallisen mäkiennätyksen 145,5 metriä on hypännyt Janne Ahonen, epävirallinen mäkiennätys syntyi vuonna 2004 Continental Cupin kilpailussa, kun Martin Koch liiteli 151,0 metriin. Päivämäärä Hyppääjä Pituus Kilpailu 12.12.2004 Janne Ahonen 145,5 m Maailmancup 17.12.2004 Martin Koch 151,0 m Continental Cup ==Lähteet== *Areál velkých můstků Čerťák skisprungschanzen.com *http://data.fis-ski.com/global-links/all-fis- results.html?place_search=Harrachov&seasoncode;_search=all&sector;_search=JP&date;_search=&gender;_search=&category;_search=&codex;_search=&nation;_search=&disciplinecode;_search=&date;_from=01&search;=Search&limit;=100 == Aiheesta muualla == Luokka:Tšekin hyppyrimäet Luokka:Liberecin lääni
Nakki ja Tappi

Nakki ja Tappi on Mattipekka Ratian (1966–2014) sarjakuva, joka kertoo suomalaisen homoparin elämästä. Nakki ja Tappi aloitettiin Flash- animaatiosarjana internetissä. Sen päähahmot Markku ja Heikki pidettiin aluksi "kaapissa", mutta heidän välisen suhteensa luonne tuli esille myöhemmässä vaiheessa. Nakkia ja Tappia alettiin julkaista strippinä Ilta-Sanomissa. Ensimmäisen Nakki ja Tappi -sarjakuva-albumin kustansi Kustannusosakeyhtiö Nemo syksyllä 2003.http://www.kyy.fi/stimulus/arkisto/10_03/arviot/arvio_10_03_nakkitappi.html == Lähteet == == Aiheesta muualla == * Viralliset sivut Luokka:Suomalaiset sarjakuvat Luokka:Strippisarjakuva Luokka:Sarjakuvahahmot
Idol Serbia ja Montenegro & Makedonia

Idol Serbia, Montenegro & Makedonia oli balkanilainen versio brittiläisestä Pop Idol -ohjelmasta, jota esitettiin vuosina 2003–2005. Ohjelmassa etsittiin laulajiksi haluavia Serbia ja Montenegrosta ja Makedoniasta. Alun perin ohjelmaan etsittiin laulajaa Serbia ja Montenegrosta. Toisella kaudella mukaan tuli myös Makedonian tasavalta. Televisiokanava RTV BK Telecom esittää ohjelmaa. Ensimmäisen kauden voitti Cveta Majtanović ja toisen kauden Mina Laličić. == Koelaulupaikat == Ensimmäisellä kaudella koelauluja järjestettiin vain Serbia ja Montenegrossa. Toisella kaudella Makedonian tullessa mukaan uudeksi koelaulupaikaksi tuli maan pääkaupunki Skopje. * Belgrad, Serbia ja Montenegro * Podgorica, Serbia ja Montenegro * Novi Sad, Serbia ja Montenegro * Niš, Serbia ja Montenegro * Skopje, Makedonian tasavalta == Tuomarit == * Saša Dragić * Petar Janjatović * Biljana Bakić * Mirko Vukomanović Luokka:Idols
Udo

Udolla voidaan viitata seuraaviin: ==Henkilöitä== *Udo Beyer, saksalainen kuulantyöntäjä *Udo Bullmann, saksalainen poliitikko *Udo Dirkschneider, saksalainen laulaja *Udo Jürgens, itävaltalainen laulaja-lauluntekijä *Udo Kasemets, säveltäjä *Udo Kier, saksalainen näyttelijä *Udo Kiessling, saksalainen jääkiekkoilija *Udo Lattek, saksalainen jalkapalloilija ja valmentaja *Udo Lindenberg, saksalainen muusikko *Udo Quellmalz, saksalainen judon olympiavoittaja ja maailmanmestari *Udo Schmuck, saksalainen jalkapalloilija ja valmentaja *Udo Ulfkotte, saksalainen toimittaja *Udo Voigt, saksalainen poliitikko *Udo Wachtveitl, saksalainen näyttelijä *Udo Zimmermann, saksalainen säveltäjä ==Muuta== *U.D.O., saksalainen heavy metal -yhtye
Metro Cebu

Metro Cebu on Filippiinien toiseksi suurin suurkaupunkialue heti Metro Manilan jälkeen. Se ei ole hallinnollinen yksikkö vaan taloudellinen alue. Suurkaupunkialueen keskus on Cebu City, ja se jakautuu seitsemään kaupunkiin ja kuuteen kuntaan. Metropolialueen pinta-ala 998,0 neliökilometriä, ja sillä asuu 2,551 miljoonaa (tilanne vuonna 2010) ihmistä väestötiheydellä 1 934 asukasta neliökilometriä kohden. == Kaupungit ja kunnat == Paikkakunta Nimitys Väkiluku (2000) Pinta-ala (km²) Väestötiheys (asukkaita/km²) Cebu City kaupunki 718 821 279,45 2 572,3 Danao City kaupunki 98 781 107,30 920,6 Lapu- Lapu City kaupunki 217 019 59,23 287,3 Mandaue City kaupunki 259 728 28,88 8 993,4 Talisay City kaupunki 148 110 42,22 1 139,5 Carcar kunta 89 199 96,10 928,2 Compostela kunta 31 446 68,90 456,4 Consolacion kunta 62 298 42,05 1 481,5 Cordova kunta 34 032 8,46 4 022,7 Liloan kunta 64 970 45,09 1 440,9 Minglanilla kunta 77 268 48,97 1 577,9 Naga kunta 80 189 98,24 816,3 San Fernando kunta 48 235 74,05 651,4 == Lähteet == Luokka:Suurkaupunkialueet Luokka:Filippiinien maantiede
Emmanuel Carrère

thumb|Emmanuel Carrère vuonna 2007. Emmanuel Carrère (s. 9. joulukuuta 1957Kirjasampo Viitattu 5.9.2024. Pariisi, Ranska) on ranskalainen kirjailija. Hän on julkaissut useita kaunokirjallisia teoksia, kirjoittanut elokuvakäsikirjoituksia ja ohjannut elokuvia. Carrère on tuotannossaan keskittynyt kuvaamaan minuuden haurautta ja häilyvyyttä. Hänen teoksissaan salatut pelot saavat mielikuvituksen lentämään niin kohtuuttomasti, että elämä suistuu raiteiltaan. Carrère sai Prix Femina -kirjallisuuspalkinnon vuonna 1995 romaanistaan Huviretki painajaisiin. Kirjan pohjalta on Claude Miller ohjannut samannimisen elokuvan. Hän on käsikirjoittanut elokuvan Pêcheur d'Islande (1996, Islannin kalastaja). Myös Carrèren Philip K. Dickin elämästä kertova kirja Je suis vivant et vous êtes morts ("Olen elävä ja te olette kuolleita") pohjalta on tehty elokuva. Valheesta on filmattu saman niminen elokuva. Carrèren kirja Viikset luetaan fantasiakirjallisuuteen. Carrère on ohjannut elokuvat Retour à Kotelnitch (2003) ja La Moustache (2005, Viikset), jonka toinen käsikirjoittaja hän on. ==Suomennetut teokset== * * * * * ==Lähteet== ==Aiheesta muualla== * Emmanuel Carrère, Rising Shadow Luokka:Ranskalaiset kirjailijat Luokka:Ranskalaiset fantasiakirjailijat Luokka:Vuonna 1957 syntyneet Luokka:Elävät henkilöt
Optinen siru

Optinen siru on pieni tietokoneen osa, joka on tosin vielä kehittelyasteella. Periaatteiltaan optinen siru muistuttaa nykyistä puolijohteisiin perustuvaa mikropiiriä, sillä erolla, että tietoa kuljettava sähkö korvattaisiin valolla. Nykypäivänä suurin este optisien sirujen toimivuuden tiellä on riittävän pienen valonlähteen, sekä aineen, joka pystyisi säätelemään suuren valomäärän kulkureittiä vain pienen valomäärän perusteella ("valotransistorin") puuttuminen. Jos toimiva optinen siru keksitään, se mullistaa elektroniikan: Valo on paljon sähköä nopeampaa, eikä valoon perustuva tietokone tuota juurikaan lämpöä, joten sirut voidaan ahtaa hyvin pieneen tilaan. Luokka:Optoelektroniikka
Georges d’Anthès

Georges-Charles de Heeckeren d'Anthès (5. helmikuuta 1812 – 2. marraskuuta 1895) oli ranskalainen sotilas. Vaikka d'Anthèsilla oli ura senaattorina Ranskan toisessa keisarikunnassa, hänet tunnetaan parhaiten kaksintaistelusta, jonka hän kävi runoilija Aleksandr Puškinia vastaan vuonna 1837. Puškin sai taistelussa surmansa. D'Anthès syntyi Colmarissa, Elsassin alueella ja opiskeli sotilasakatemiassa. Hän palveli myöhemmin Preussissa ja Venäjällä, ja vuonna 1836 hänestä tuli luutnantti. Anthès tapasi Venäjällä ollessaan Puškinin vaimon Natalian. Aleksander Puškin epäili Anthèsin rakastuneen vaimoonsa ja päätti haastaa tämän kaksintaisteluun – siitäkin huolimatta, että Anthès oli 10. tammikuuta 1837 nainut Natalian sisaren Jekaterina Gontšarovan. Kaksintaistelu käytiin 10. helmikuuta 1837. Anthès ampui Puškinia kuolettavasti vatsaan. Kaksintaistelu oli Venäjällä laitonta, ja Anthès vangittiin, mutta syytteistä häntä vastaan luovuttiin. Anthès sai neljä lasta ennen vaimonsa kuolemaa 15. lokakuuta 1843. Hän itse eli 83-vuotiaaksi vuoteen 1895 asti. Luokka:Ranskalaiset sotilaat Luokka:Vuonna 1812 syntyneet Luokka:Vuonna 1895 kuolleet
Valenssi (kielitiede)

Valenssi kielitieteessä viittaa siihen, kuinka monta argumenttia jokin tietty verbi hallitsee. Verbin kanssa tulee käyttää kaikkia näitä argumentteja, jotta lauseesta tulee kieliopillisesti täydellinen. Valenssi liittyy läheisesti verbien transitiivisuuteen, mutta siinä missä transitiivisuus keskittyy suoriin ja epäsuoriin objekteihin, valenssi kattaa myös lauseen ne subjektit, objektit ja pre- tai postpositiolauseet, joita verbi hallitsee. Valenssin merkitys kielitieteessä on johdettu kemiasta, jossa se viittaa atomien sidosten lukumäärään. Valenssilla tarkoitetaan verbin kykyä hallita tiettyä määrää erilaisia substantiivilausekkeita. Monovalentit verbit (esimerkiksi ”nukkua”) eivät saa suoraa objektia (*”Hän nukkui univelan.”). Divalentit verbit hallitsevat kahta argumenttia (”syödä”, ”lukea”). Trivalentit verbit taas hallitsevat kolmea argumenttia (esimerkiksi verbi ”antaa”, jolla on kolme argumenttia: antaja, annettu asia sekä saaja). Avalentti verbi ei hallitse yhtään argumenttia. Esimerkiksi verbi ”sataa” voi olla monovalentti (”Sataa vettä.”) mutta se voi myös redusoitua avalentiksi (”Sataa.”). Avalenteiksi luetaan myös verbit, joiden ainoa argumentti on muodollinen subjekti (täytesana), esimerkiksi , ’sataa’. Vaikka valenssi liittyy transitiivisuuteen, eivät ne ole yksi yhteen sama asia. Transitiivisuus viittaa verbille kuuluviin ydinargumentteihin, jotka ovat pakollisia. Verbin valenssi ja transitiivisuus eivät siis aina vastaa toisiaan. Luokka:Lauseoppi
Fulvius

Fulvius on roomalainen nimi. Fulviusten suku eli gens olivat alun perin kotoisin Tusculumista. Suku kuului patriiseihin ja oli arvostettu. Suvun ensimmäinen jäsen Lucius Fulvius Curvus oli konsuli vuonna 322 eaa. Sukuun kuului myös lisänimeä Flaccus kantanut sukuhaara johon kuului myös useita merkittäviä henkilöitä. Nimeä Fulvius ovat kantaneet muun muassa: * Marcus Fulvius Flaccus (konsuli 264 eaa.) * Quintus Fulvius Flaccus, konsuli ja edellisen poika * Marcus Fulvius Nobilior, preetori * Quintus Fulvius Flaccus (konsuli 179 eaa.) * Marcus Fulvius Nobilior (konsuli 159 eaa.) * Marcus Fulvius Flaccus (konsuli 125 eaa.) * Marcus Fulvius Flaccus Bambalio, edellisen poika joka oli naimisissa Gracchuksen tyttären Sempronia Gracchaen kanssa. * Fulvia Flacca Bambula, edellisen tytär ja Marcus Antoniuksen kolmas vaimo. * Fulvius Pius, Fulvia Pian isä, keisari Septimius Severuksen ja Gaius Fulvius Plautianuksen isoisä. * Gaius Fulvius Plautianus, pretoriaanikaartin prefekti. * Publia Fulvia Plautilla, edellisen tytär ja keisari Caracallan vaimo. * Fulvius Macrianus (k. 261), roomalainen kenraali ja usurpaattori.
Israelin jalkapallomaajoukkue

Israelin jalkapallomaajoukkue edustaa Israelia kansainvälisissä jalkapallon maaotteluissa. Vaikka Israel on maantieteellisesti Aasian valtio, se on Euroopan maanosaliiton UEFAn jäsen. Sen vuoksi Israelilla on oikeus osallistua jalkapallon EM-kisoihin karsintoineen sekä jalkapallon MM-kisoissa UEFAn karsintoihin. Historiansa aikana Israel on osallistunut MM-kilpailujen karsintoihin viiden eri maanosaliiton mukana: Aasian, Afrikan, Etelä-Amerikan, Euroopan ja Oseanian karsinnoissa. Vuodesta 1994 lähtien se on ollut Euroopan jalkapalloliiton UEFAn jäsen. ==Historia== Israelin jalkapalloliitto (IFA) perustettiin vuonna 1928 Palestiinan jalkapalloliiton nimellä, 20 vuotta ennen Israelin valtion perustamista. FIFAn jäsen siitä tuli vuonna 1929. Palestiinan joukkue osallistui 1934 ja 1938 MM-kisojen karsintoihin. Ensimmäisen ottelunsa se pelasi 1934 karsinnoissa Egyptiä vastaan häviten maalein 7-1. Joukkueen ainoan maalin teki Avraham Nudelmann. Vuonna 1964 Israel isännöi Aasian mestaruusturnausta ja voitti pokaalin kaadettuaan loppuottelussa Etelä-Korean maalein 2-1. Olympialaisiin Israel otti ensi kerran osaa 1968 Meksikossa, missä se hävisi puolivälierässä Bulgarialle. Israelin ainoa esiintyminen MM- lopputurnauksessa nähtiin 1970 Meksikon kisoissa, missä se jäi alkulohkossaan viimeiseksi hävittyään Uruguaylle ja pelattuaan tasan Ruotsin ja aina loppuotteluun asti selviytyneen Italian kanssa. Toistamiseen Israel oli mukana olympialaisissa 1976 Montrealissa, missä taival tyssäsi jälleen puolivälieriin, tällä kertaa Brasiliaa vastaan. 1990 Italian MM-kisojen karsinnoissa Israel eteni Oseanian lohkosta jatkokarsintoihin Kolumbiaa vastaan, mutta hävisi kaksiosaisen ottelun maalein 1-0 ja 0-0. Israel selvitti tiensä myös 2000 EM-kisojen jatkokarsintoihin, missä se kuitenkin hävisi Tanskalle. == Entisiä pelaajia == * Yossi Abukasis * Reuven Atar * Dudu Awat * Tal Ben Haim * Yossi Benayoun * Eyal Berkovic * Avi Cohen * Tamir Cohen * Gideon Damti * Nir Davidovich * Yehoshua Feigenbaum * Bonni Ginzburg * Shiye Glazer * Ya'akov Hodorov * Uri Malmilian * Alon Mizrahi * Avi Nimni * Eli Ohana * Avi Ran * Haim Revivo * Zvi Rosen * Ronny Rosenthal * Itzhak Shum * Giora Spiegel * Mordechai Spiegler * Nahum Stelmach * Avi Strool * Yitzhak Visoker * Yochanan Vollach * Roby Young == Entisiä valmentajia == * Luis Fernández * Avram Grant * Eli Guttman * Dror Kashtan * Elisha Levy * Richard Møller Nielsen * Emmanuel Scheffer == Lähteet == == Aiheesta muualla == * Israelin jalkapalloliitto * Luettelo A-maaotteluista (RSSSF) Luokka:Jalkapallomaajoukkueet Luokka:Israelin jalkapallo
Sežana

Sežana () on kaupunki Sloveniassa Italian rajan lähellä. Kaupungissa oli noin 6 040 asukasta vuoden 2020 arvioiden mukaan. Kras-Brkini-alueen hallinnollinen keskus nimitettiin myös Kras-metropolisiksi. Kaupunki sijaitsee 10 kilometrin päässä Triestestä ja 80 kilometrin päässä Ljubljanasta. Historiassaan Sežana on ollut suuri rajanylityspaikka Italian ja Slovenian välillä. == Ystävyyskaupungit == Sežanalla on yksi ystävyyskaupunki: * Rab == Lähteet == == Aiheesta muualla == Sežana
Nadežda von Meck

Nadežda Filaterovna von Meck, o.s. Frolovski (1831–1894) oli venäläinen leskirouva ja mesenaatti, joka toimi taloudellisena tukijana Pjotr Tšaikovskille, Nikolai Rubinsteinille ja Claude Debussylle. Nadežda meni vuonna 1847 naimisiin Karl von Meckin kanssa. Pari sai 18 lasta. Karl kuoli vuonna 1871, ja leskeksi jäätyään Meck aloitti uransa taiteidentukijana. Meck teki vuosina 1877–1890 huomattavaa yhteistyötä Tšaikovskin kanssa. Meck ja Tšaikovski kuitenkin sopivat, etteivät tapaa kasvotusten vaan jakavat ajatuksiaan tiiviissä kirjeenvaihdossa. Meck tuki Tšaikovskin säveltäjänuraa lahjoittamalla tälle taloudellista apua 6 000 ruplaa vuodessa. Meck lopetti tuen tarjoamisen vuonna 1890 mahdollisesti säveltäjän homoseksuaalisuuden paljastuttua. Tšaikovski omisti mm. neljännen sinfoniansa Meckille. Meck kuoli 1894, vuotta myöhemmin kuin Tšaikovski. Luokka:Venäläiset henkilöt Luokka:Mesenaatit Luokka:Vuonna 1831 syntyneet Luokka:Vuonna 1894 kuolleet
VMS Monster

Monster tai VMS Monster on vanha MUD-tyylinen peli, joka kehitettiin VAX/VMS- tietokonejärjestelmälle 1980-luvun lopulla. Se oli lajityypissään ensimmäisiä pelejä, joissa pelaavat pystyivät muokkaamaan ja laajentamaan peliympäristöä ajon aikana. MUD-piireissä yleinen englanninkielinen nimitys tällaiselle ominaisuudelle on nykyään online creation, OLC. Monsterissa pelaajat voivat taistella, keskustella, vaihtaa esineitä ja tutkia pelimaailmaa. OLC:n avulla he pystyvät lisäksi luomaan uusia esineitä ja huoneita ja laatimaan pieniä tehtäviä muiden pelaajien ratkaistavaksi. Huomionarvoista alkuperäisessä Monsterissa on se, että siinä ei ole ollenkaan ei-pelaajahahmoja. == Historiaa == Monsterin kehitti Richard Skrenta (tunnettu varhaisesta Apple-viruksesta Elk Cloner) Northwestern-yliopistossa Yhdysvaltain Illinois'ssa vuonna 1988. Hän kirjoitti pelin alun perin pascalilla VMS-käyttöjärjestelmän versiolle 4.6. Skrentan mukaan "Monsterin toinen julkaisu oli hyvin suosittu" (yliopistolla), ja pelaajat rakensivat sitä varten lopulta yli 100 huonetta. Marraskuussa 1988 Skrenta laittoi Monsterin yleiseen levitykseen USENET- ryhmässä `comp.sources.games`. Vaikka peli ei luultavasti koskaan saavuttanut erityistä suosiota Northwestern-yliopiston ulkopuolella, se toimi yhtenä merkittävänä vaikuttimena James Aspnesille, kun hän kehitti TinyMUDin 1989. TinyMUDista syntyi yksi 1990-luvun kolmesta hallitsevasta MUD-lajityyppien haarasta (DikuMUDin ja LPMudin lisäksi). Monster sai jotain huomiota myös Suomessa. Pelistä kehitettiin muunnelma nimeltään Monster Helsinki, jonka Kari E. Hurtta julkaisi VMSnet-uutisryhmissä 1990-luvun alussa. Julkaisun saatteena olleen viestin mukaan kyseiseen versioon oli lisätty ainakin ei-pelaajahahmot, MDL-kieli (Monster Defination Language) niiden ohjelmointiin ja joitakin uusia komentoja, minkä lisäksi pelin I/O-rutiineja oli parannettu. == Toteutuksesta == Teknisesti Monster eroaa mudeille tyypillisestä asiakas-palvelin-mallista. Monsterissa jokainen pelaaja ajaa omaa kopiota peliohjelmasta, ja näiden pelaajaprosessien välinen kommunikointi toteutetaan kaikille prosesseille yhteisten tiedostojen avulla. Tapahtumat pelimaailman eri huoneissa kirjataan yhteiseen tapahtumatiedostoon. Kun joku pelaajahahmo tekee jotain jossain (esimerkiksi poimii esineen, taistelee tai poistuu pelistä), kirjataan se tiedostoon kyseiselle huoneelle varattuun tietueeseen. Pelaajien Monster- prosessit tutkivat tiedostoa säännöllisesti, ja yksittäinen prosessi käsittelee tällaisen uuden, jonkun toisen pelaajan aiheuttaman tapahtuman, mikäli prosessin kontrolloima pelihahmo on huoneessa, jossa se tapahtui. ==Lähteet== == Aiheesta muualla == * Monster Skrentan kotisivuilla Monster Monster
Seiskarinkoira

Seiskarinkoira oli alun perin Seiskarin saariston alueella käytetyistä hyljekoirista polveutunut harvinainen koirarotu. Nykyinen seiskarinkoira on jalostusohjelma, jonka tarkoituksena on luoda uudelleen alkuperäisen seiskarinkoiran kaltainen koirarotu. Nykyinen seiskarinkoira ei ole Suomen Kennelliiton eikä FCI:n tunnustama. Sen jalostusta valvoo ja kannan rekisteriä ylläpitää Seiskarinkoirakerho ry. == Ulkonäkö == Nykyisten seiskarinkoirien jalostuksessa tavoitellaan seuraavan määritelmän mukaista tyyppiä: urosten korkeus 47–53 senttimetriä, narttujen 44–50 senttimetriä. Paino on suhteessa koiran korkeuteen, yleensä 14–20 kilogrammaa. Yleisvaikutelma on kevyt ja hieman korkeuttaan pidempi pystykorva. Pää on muodoltaan kiilamainen kolmio, ja otsapenger on loivahko. Korvat ovat pystyt ja mahdollisesti kärjestä taittuvat, ihanteellisesti leveyttään korkeammat. Kuono on pitkän- ja sironpuoleinen, ja häntä kiertyy selän päälle. Takajaloissa on kannukset. Raajojen kulmaukset ovat normaalit, ja koiran liikkeet ketterät. Turkin päällikarva on lyhyehköä, vartalonmyötäistä ja vettä hylkivää, aluskarva on havaittavaa. Väritys on musta, ruskea (eri sävyissään) tai kirjava (musta- tai ruskeavalkoinen); valkoista on yleensä rinnassa, tassuissa ja hännänpäässä. == Luonne ja käyttäytyminen == Koira on luonteeltaan sosiaalinen ja ystävällinen ihmisiä kohtaan. == Alkuperä == Alun perin Suomenlahden hyljekoirat olivat väriltään vaaleankirjavia, mutta ennen 1800-luvulla tapahtunutta risteytymistä lähes valkoisia. Talvisodan edellä lokakuussa 1939 tehdyn Seiskarin ja muiden Suomenlahden ulkosaarten saarelaisten evakuoinnin yhteydessä valtaosa hyljekoirista jäi joko kotisaarilleen tai ammuttiin. Saarille jääneet nääntyivät vähitellen nälkään. Rotu harvinaistui ja hävisi 1950-luvulla hylkeenpyynnin vähetessä lähes kokonaan tai sekoittui muihin rotuihin. Seiskarinkoiran hävittyä 1950-luvulla miltei kokonaan on rotua sittemmin kehitetty jäljelle jääneistä rippeistä. == Jalostus == Nykyinen seiskarinkoiran jalostusprojekti ei koostu puhtaasti seiskarilaisista hyljekoirista vaan on niiden rekonstruktio, jonka määritelmä perustuu aikalaislähteisiin ja perimätietoon alkuperäisistä Seiskarin koirista. Uutta seiskarinkoiraa jalostetaan avoimella kantakirjalla, millä yritetään välttää liian pienen kannan perimän yksipuolistuminen ja perinnölliset viat. Jalostuskantaan hyväksytään määritelmän mukaisia yksilöitä rotutaustasta riippumatta. Kantaan lisättävät koirat ovat enimmäkseen pystykorvataustaisia sekarotuisia. Jalostuksen tärkein periaate on kannan terveys. == Lähteet == * * === Viitteet === Luokka:Pystykorvat Luokka:Suomalaiset koirarodut Luokka:FCI:n ulkopuoliset rodut Luokka:Sukupuuttoon kuolleet koirarodut Luokka:Seiskari
Tarponi

Tarponi (Megalops atlanticus) eli tarpooni on hieman yli kahden metrin pituiseksi kasvava petokala. Suurimpien tiedetään painaneen n. 160 kg. == Ulkonäkö == Tarponin suomut ovat suuret ja hopeanhohtoiset. Ruumis on sivuilta litistynyt ja selkäevän takakärki on pidentynyt siimamaiseksi. == Levinneisyys == Tarponia tavataan Atlantissa Pohjois- ja Länsi-Afrikan sekä Pohjois- Etelä- Amerikan rannikkovesillä lauhkealle vyöhykkeelle asti. Sitä tavataan myös Meksikonlahden saarten lähistöllä. Yleensä se oleskelee noin 30 metrin syvyydessä. == Ravinto == Tarponin ruokavalioon kuuluu erilaisia kaloja ja äyriäisiä. == Lisääntyminen == Tarponinaaras tuottaa kerralla jopa 12 miljoonaa mätimunaa, jotka sirotellaan ulapalle. Poikaset hakeutuvat suojaisiin jokisuistoihin ja mangrovemetsiin kehittymään. Poikaset varttuvat hitaasti; ne käyvät läpi 11 kasvuvaihetta ennen aikuistumista ja tarponi saavuttaakin sukukypsyyden vasta 6-7 vuoden iässä, jolloin ne ovat noin metrin pituisia. Vastakuoriutuneita poikasia kutsutaan leptocephaluksiksi samoin kuin ankeriaiden poikasia vaikka niillä ei ole minkäänlaisia sukulaisuussuhteita. == Kalastus == Tarponi on esiintymisalueellaan hyvin suosittu urheilukalastuksen kohde, sillä se on voimakas kala joka taistelee aggressiivisesti päästäkseen koukusta. Tarponia kutsutaan paikoin myös hopeakuninkaaksi. Vaikka tarponi on kookas petokala, se ei tiettävästi ole ihmiselle vaarallinen. == Lähteet == * * Sean Morey: Tarpon. Florida Museum of Natural History === Viitteet === == Aiheesta muualla == * Luokka:Tarponikalat luokka:Uhanalaiset kalat
Maksim Bahdanovitš

Maksim Adamavitš Bahdanovitš (, 9. joulukuuta 1891 – 25. toukokuuta 1917) oli valkovenäläinen runoilija ja kielenkääntäjä. Bahdanovitš syntyi Minskissä, mutta muutti pian perheineen Hrodnaan. Äiti kuoli tulevan runoilijan ollessa lapsi, ja vuonna 1896 edessä oli muutto Nižni Novgorodiin. Bahdanovitš opiskeli lakia, työskenteli sanomalehdessä ja tuli julkaistuksi sekä Valko- Venäjällä että Venäjällä. Vuonna 1914 Bahdanovitšin runokokoelma Vjanok julkaistiin Vilnassa. Helmikuussa 1917 runoilija lähti Krimille toipumaan tuberkuloosistaan. Hän ei kuitenkaan parantunut, vaan kuoli saman vuoden toukokuussa Jaltassa. Vuosina 1991–1995 Valko-Venäjällä julkaistiin täydellinen kokoelma Bahdanovitšin runoutta. Bahdanovitšilla on museot Minskissä, Hrodnassa ja Jaroslavlissa. Useita valkovenäläisiä ja venäläisiä katuja on nimetty hänen mukaansa. Elämänsä aikana Bahdanovitš lisäksi käänsi runoutta valkovenäjän ja venäjän kielille. ==Aiheesta muualla== *Maksim Bahdanovitš (knihi.com) Luokka:Valkovenäläiset runoilijat Luokka:Vuonna 1891 syntyneet Luokka:Vuonna 1917 kuolleet
Edwin Klebs

Edwin Klebs (6. helmikuuta 1834 Königsberg – 23. lokakuuta 1913 Bern) oli saksalainen patologi ja bakteriologi. Hän työskenteli saksalaisen lääkärin ja tutkijan Rudolf Virchow'n assistenttina vuosina 1861–1866 Berliinin Patologisessa instituutissa. Myöhemmin Klebs toimi professorina useissa eurooppalaisissa yliopistoissa, muun muassa Zürichin yliopistossa, ja vuodesta 1896 hän työskenteli Rush Medical College -laitoksessa Chicagossa. Edwin Klebsin poika Arnold Klebs (1870–1943) seurasi isänsä jalanjälkiä lääkärinä ja tutkijana. Edwin Klebs tuli tunnetuksi tutkimuksistaan infektiosairauksien parissa. Hän tutki muun muassa tuberkuloosia, malariaa, pernaruttoa ja kuppaa. Hän kuvaili vuonna 1884 ensimmäisenä kurkkumädän aiheuttajan, Corynebacterium diphtheriae -bakteerin, joka tunnetaan myös nimellä Klebs-Löffler-basilli. Klebsiella-bakteerisuku on nimetty Edwin Klebsin mukaan. == Teoksia == *Handbuch der pathologischen Anatomie. 2 Bde., Berlin 1868–1876 *Über Cellularpathologie und Infectionskrankheiten. Tageblatt der 51. Versammlung Deutscher Naturforscher und Aerzte in Cassel 1878. Cassel 1878, 127–134. *Über die Umgestaltung der medicinischen Anschauungen in den letzten drei Jahrzehnten. Amtlicher Bericht der 50. Versammlung Deutscher Naturforscher und Ärzte in München vom 17. bis 22. September 1877. München 1877, 41–55. == Lähteet == == Aiheesta muualla == *Britannica.com: Edwin Klebs Luokka:Saksalaiset tieteilijät Luokka:Patologit Luokka:Saksalaiset professorit Luokka:Zürichin yliopiston professorit Luokka:Vuonna 1834 syntyneet Luokka:Vuonna 1913 kuolleet
Payable On Death Live

Payable On Death Live on yhdysvaltalaisen P.O.D.-yhtyeen kolmas albumi ja samalla yhtyeen ensimmäinen livealbumi. Albumi on tallenne P.O.D.:n TomFestin konsertista 1997. Albumi julkaistiin 1997 ja re-masteroitiin 2001. ==Kappaleet== # "Intro/One Day" # "Draw The Line" # "Selah" # "Know Me" # "Punk-Reggae Jam" # "Breathe Babylon" # "Preach" # "Full Color" # "Murder" * Raidoilla 1 ja 5 on kaksi kappaletta. * Raidan numero 8 lopussa on viesti Noah Bernardolta, Rescue Recordsin omistajalta ja P.O.D.:n rumpalin Wuv Bernardon isältä, jossa hän kertoo mm. Kristinuskosta ja musiikista. Viestin nimi on "1-800-HIT-HOME". Luokka:P.O.D.:n albumit Luokka:Vuoden 1997 albumit
Threshold RPG

Threshold RPG on yhdysvaltalaisen Frogdice Incin operoima joitakin pelialan palkintoja voittanut MUD. Sen teema painottuu keskiaikaiseen fantasiaan, ja pelille tyypillistä on, että roolipelaaminen ei ole valinnaista, vaan pelaajilta edellytetään jonkinasteista vakavaa eläytymistä eri pelitilanteisiin. Threshold avattiin virallisesti vuonna 1996. Sen pääkehittäjänä on toiminut Michael Hartman, joka tunnetaan pelissä nimellä Aristotle. == Aiheesta muualla == * Viralliset sivut Luokka:Yksittäiset MUD- pelit
Leo James Rainwater

Leo James Rainwater (9. joulukuuta 1917 – 31. toukokuuta 1986) oli yhdysvaltalainen ydinfyysikko. Hän väitteli Columbian yliopistossa fysiikasta vuonna 1946. Toisen maailmansodan aikana Rainwatrer osallistui ydinpommin kehitystyöhön. Vuonna 1949 hän alkoi kehittää teoriaa siitä että toisin kuin siihen asti oli luultu, atomin ytimet eivät ehkä olleetkaan pallomaisia. Aage Niels Bohr ja Benjamin Roy Mottelson osoittivat 1960-luvulla nämä teoriat oikeiksi kokeellisin tutkimuksin. Työ oli tärkeää ydinfuusion ymmärtämisen kannalta, ja palkittiin Nobelilla 1975.Nobel-winners.com == Lähteet == Luokka:Yhdysvaltalaiset ydinfyysikot Luokka:Nobelin fysiikanpalkinnon saajat Luokka:Vuonna 1917 syntyneet Luokka:Vuonna 1986 kuolleet
Miikka Jouhkimainen

Miikka Jouhkimainen (s. 10. huhtikuuta 1985 Helsinki) on suomalainen jääkiekkoilija ja alamäkiluistelija. Jouhkimainen on HIFK:n juniorijoukkueiden kasvatti. Jouhkimainen pelasi kauden 2002–2003 Pohjois-Amerikan junioriliigassa, NAHL:ssä. HIFK:n edustusjoukkueessa hän debytoi kaudella 2005–2006. Kaudella 2007–2008 SaiPa lainasi Jouhkimaisen HIFK:sta riveihinsä kahdeksan ottelun ajaksi. Hyökkääjä palasi kuitenkin loppukaudeksi vielä Helsinkiin, mutta muutti kaudeksi 2008–2009 Lappeenrantaan kahden vuoden sopimuksella. Tosin kausi 2009–2010 Jouhkimaisella meni lähinnä sairaslistalla lokakuussa tapahtuneen lonkkavamman ja siitä seuranneen leikkausoperaation vuoksi. Kaudella 2010–2011 Jouhkimainen pelasi Mestiksen KooKoossa ja kaudeksi 2011–2012 hän siirtyi II-divisioonan Beween. Jouhkimainen kuuluu Suomen alamäkiluistelumaajoukkueeseen ja on voittanut alamäkiluistelun MM-kisat vuosina 2008 ja 2009. == Lähteet == * HIFK:n mies haluaa valloittaa Kouvolan * * Luokka:Suomalaiset alamäkiluistelijat Luokka:Suomalaiset jääkiekkoilijat Luokka:Vuonna 1985 syntyneet Luokka:Elävät henkilöt
Home Sweet Home

Home Sweet Home on heavy metal -yhtye Mötley Crüen kappale, jonka se julkaisi vuonna 1985 albumilla Theatre of Pain. Nikki Sixxin mukaan kappale vangitsi omalta osaltaan tuolloin vallinneen tunnelman yhtyeessä; jäsenet tunsivat olevansa väsyneitä asfalttisotureita, jotka tarvitsivat taukoa, lepoa sekä kodin rauhaa. Kappaleen sanat ovat kirjoittaneet Nikki Sixx ja Vince Neil. Kappale alkaa hyvin tunnetuksi tulleella rauhallisella Tommy Leen soittamalla pianoballadilla. Yhtye julkaisi 1991 uudelleen äänitetyn Home Sweet Home "91" -remasterversion kokoelmalevyllään Decade of Decadence. Nikki Sixx kommentoi yhtyeen historiikissa Törkytehdas, että kukaan bändin jäsenistä ei ollut tyytyväinen ensimmäiseen versioon, joka julkaistiin levyllä Theatre of Pain. Kappale on omistettu Vince Neilin kuolonkolarissa vuonna 1984 kuolleen Razzlen muistolle. Kappale on yksi Mötley Crüen tunnetuimmista. Sen musiikkivideo äänestettiin niin monta kertaa MTV:n listoille, että kanava otti käyttöön ns. "Crüe-säännön", joka rajoitti kappaleen osuutta listalla. == Lähteet == Luokka:Vuoden 1985 kappaleet Luokka:Mötley Crüen kappaleet
Ratsutyttö (kirjasarja)

Ratsutyttö -kirjasarja on Marvi Jalon kirjoittama hevoskirjasarja, jonka päähenkilö on Kati-niminen ratsastajatyttö. Kirjasarjan ensimmäisessä osassa Kati muuttaa perheensä kanssa kaupungista maalle. Kati Oksala on kuudesluokkalainen ratsutyttö. Hänen paras kaverinsa on Makkara eli Margaret Elisabet Lillian Alice Liljendahl. Makkara on samalla luokalla kuin Kati. Hänellä on oma poni, jonka nimi on Boni fra Hveravellir eli Poni. Ravitalleilla työskentelevästä Linda Tammisesta eli Lintsistä tulee myös Katin ja Makkaran kaveri. Lintsillä on veli Jukka eli Juke. Lintsin ja Juken isä on kylän tunnetuin juoppo. Katin äitipuoli on oikealta nimeltään Pirkko Alexsandra Lehtivaara, mutta käyttää taiteilijanimeä Sassa Lehti. Alkuun Kati ei pidä Sassasta ollenkaan, mutta kun Sassa antaa Katille Tähti-Vauhti -nimisen suomenhevostammavarsan, Kati alkaa pitää Sassasta pikkuhiljaa. Katin isä on Teppo Oksala. Katin kotona, eli Sassan tallissa asuu kaksi suomenhevostammaa, jotka ovat siitostammoja. Tytön-Tähti ja Tulileimu, kutsumanimiltään Tähti ja Leimu. Katin oma tammavarsa Vauhti (Tähti-Vauhti) on Tähden, ja suomenhevosori Virhan jälkeläinen. Sassalla on myös kissoja. Chopin, Mozart, Vivaldi ja Bizet. Ja sitten on sekarotuinen koira, Jeni. ==Ratsutyttö-kirjat== *Ratsutyttö muuttaa maalle *Ratsutyttö ja Ravipoika *Rajut bileet, Ratsutyttö *Jahti alkaa, Ratsutyttö *Ratsutytön rekiretki *Ratsutyttö ja rakkaus ==Lähteet== Luokka:Hevoskirjat Luokka:Nuortenkirjasarjat Luokka:Suomalaiset kirjasarjat
Infektio

Infektio eli tartunta tarkoittaa tautia aiheuttavan bakteerin, viruksen, sienen, loisen tai muun patogeenin tunkeutumista isäntälajin elimistöön ulkoa käsin tai siirtymistä isännän elimistön osasta toiseen niin runsain mitoin, että se kykenee vaurioittamaan isännän tervettä kudosta. Patogeenit eli taudinaiheuttajat tunkeutuvat elimistöön usein hengitysteiden, suoliston, sukuelinten tai avointen haavojen kautta. Infektio johtaa tulehduksen eli inflammaation syntymiseen, mikäli isännän immuunipuolustusjärjestelmä on niin heikko, ettei se kykene eliminoimaan taudin aiheuttajaa ennen kuin se lisääntyy liikaa. Kyseistä prosessia kutsutaan tartuntataudin puhkeamiseksi. Patogeeniset bakteerit kuluttavat lisääntyessään elimistön tärkeitä ravintoaineita, tuottavat haitta-aineita eli toksiineja sekä aiheuttavat kudos- ja solutuhoa. Bakteeri tunkeutuu usein isännän solujen sisään aiheuttaen niiden tulehtumisen.Rhen, Mikael & Kuusela, Pentti & Vaara, Martti (Mikrobiologia 2010), s. 68–75. Elimistö puolustautuu taudinauheuttajia vastaan esimerkiksi prostaglandiinijärjestelmän aktivoiman kuumeen avulla. Tartunta saattaa kuolioon, jatkuviin haavoihin ja jopa kuolemaan. Monen bakteeritaudin aiheuttamat vauriot syntyvät isännän reaktioista bakteeriin. Myös prioninit ja viroidit kuuluvat taudinaihettajiin. Loisen ja isännän välillä olevaa yhteiseloa, jossa loinen hyötyy isännästä, kutsutaan loisinnaksi. Tartuntoihin keskittynyt lääketieteen erikoisala on nimeltään infektiosairaudet. Ihminen tartuttaa muita herkimmin usein juuri oireiden alettua tai ennen oireiden ilmaantumista. ==Lähteet== Luokka:Tartuntataudit Luokka:Seulonnan keskeiset artikkelit Luokka:Epidemiologia
Pasi Salonen

Pasi Salonen (s. 18. joulukuuta 1985 Helsinki) on suomalainen jääkiekkoilija. Salonen on HIFK:n juniorijoukkueiden kasvatti ja pelasi ensimmäiset ottelut SM-liigassa kaudella 2003–2004. Washington Capitals varasi Salosen NHL:n varaustilaisuudessa 2004 viidennellä kierroksella. Seuraavaksi kaudeksi Salonen siirtyi Pelicansiin. Salosen sai ennen kauden alkua nuorten maajoukkueen leirillä pirstalaisen murtuman olkavarren luuhunsa ja joutui koko kaudeksi sivuun. Hän palasi HIFK:hon yhden Pelicans-kauden jälkeen pelaamatta ainuttakaan liigapeliä Pelicansissa. Salonen pelasi kaksi kautta HIFK:ssa ennen kuin siirtyi HPK:on keväällä 2007.. Heti ensimmäisellä HPK-kaudellaan 2007–2008 Salonen voitti joukkueen sisäisen pistepörssin kerättyään 53 ottelussa 11+17=28 tehopistettä. Salonen pelasi Hämeenlinnassa kaksi kautta ennen kuin siirtyi Ilvekseen kesällä 2009. Yhden Ilves-kauden jälkeen Salonen siirtyi Porin Ässiin. Kaudella 2011–2012 hän ei pelannut missään. ==Tilastot== :Lähde: EliteProspects 2003–2004 Suomi U20 Mestis 3 0 0 0 0 – – – – – HIFK SM- liiga 3 0 0 0 0 – – – – – 2004–2005 ei pelannut 2005–2006 HIFK SM-liiga 49 5 9 14 6 8 0 0 0 0 2006–2007 HIFK SM-liiga 51 5 7 12 55 2 0 0 0 0 2007–2008 HPK SM-liiga 53 11 17 28 39 – – – – – 2008–2009 HPK SM-liiga 58 10 13 23 49 6 0 0 0 0 2009–2010 Ilves SM-liiga 57 7 13 20 30 – – – – – 2010–2011 Ässät SM-liiga 20 5 1 6 0 4 0 0 0 0 2011–2012 ei pelannut 7 kautta yhteensä SM-liiga 291 43 61 104 179 20 0 0 0 0 == Lähteet == Luokka:Suomalaiset jääkiekkoilijat Luokka:Washington Capitalsin varaamat pelaajat Luokka:Vuonna 1985 syntyneet Luokka:Elävät henkilöt
Intialainen ajanlasku

Intian kansallinen ajanlasku alkaa länsimaisen kalenterin vuoden 78 jaa. kevätpäiväntasauksesta. Sitä käytetään gregoriaanisen kalenterin rinnalla Intian valtion virallisissa tiedonannoissa, All India Radion eli Intian yleisradion lähetyksissä sekä virallisen lehden Gazette of Indian uutisoinnissa. Maassa on käytössä myös useita alueellisia kalentereita, jotka perustuvat hindujen alanlaskuun, joka puolestaan perustuu veda-kirjoihin. Kalenteri otettiin käyttöön Intiassa vuonna 1957. Sitä ennen maassa oli käytössä noin 30 eri kalenteria, joiden avulla määritettiin hindujen, buddhalaisten ja jainalaisten eri juhlapäivät. Kalenteriuudistuksen yhteydessä määriteltiin säännöt, joilla voitiin laskea tiettyjen uskonnollisten juhlapäivien ajoittuminen kuun ja auringon vaiheista. Doggett, L.E.;: Explanatory Supplement to the Astronomical Almanac (luku 5) == Kuukaudet == # Chaitra 30 päivää, karkausvuonna 31 # Vaisakha 31 päivää # Jyaistha 31 päivää # Asadha 31 päivää # Sravana 31 päivää # Bhadra 31 päivää # Asvina 30 päivää # Kartika 30 päivää # Margashirsh eli Agrahayana 30 päivää # Pausa 30 päivää # Magha 30 päivää # Phalguna 30 päivää == Lähteet == Luokka:Intialainen kulttuuri Luokka:Kalenterit
The Fundamental Elements of Southtown

The Fundamental Elements of Southtown on Rock-yhtye P.O.D.:n kolmas studioalbumi. Levy oli bändin lopullinen läpimurto, joka on yhtyeen musiikin kehityksen ja aiempaa suuremman levy-yhtiön ansiota. Albumi julkaistiin 1999, ja siltä ilmestyi kaksi singleä: Rock The Party (Off The Hook) ja Southtown. Levystä tuli P.O.D.:n siihen asti julkaistuista levyistä myydyin, ja sitä on myyty yli miljoona kappaletta ympäri maailman. Useat kristilliset levykaupat käyttivät sensuroitua albumin kantta levyn etukantena uskonnollisista syistä. ==Kappaleet== # # # # # # # # # # # # # # # # * Raita 9 (Bullet The Blue Sky) on cover U2-yhtyeen kappaleesta. == Lähteet == Luokka:P.O.D.:n albumit Luokka:Vuoden 1999 albumit
Luomankylä (Peräseinäjoki)

Luomankylä on kylä Seinäjoen eteläosassa entisen Peräseinäjoen kunnan alueella, Etelä-Pohjanmaalla. Kylässä sijaitsee muun muassa Peräseinäjoen kappeliseurakunnan leirikeskus Ahonniemi. Peräseinäjoen kirkonkylästä on Luomankylään noin 5 kilometriä. Luomankylän asukasluku oli vuoden 2022 lopussa 261. Kylän nimessä esiintyvä luoma-sana on maastotermi, joka tarkoittaa jyrkkäreunaista puroa tai notkelmaa. == Lähteet == == Aiheesta muualla == *Ahonniemen leirikeskus - Peräseinäjoen kappeliseurakunnan kotisivut Luokka:Peräseinäjoen kylät
Gustav Bygglin

Hans Gustav Anders Bygglin (s. 20. kesäkuuta 1951 Helsinki) on entinen Suomen korkeimman oikeuden jäsen. Bygglin valmistui oikeustieteen kandidaatiksi vuonna 1974 ja lisensiaatiksi vuonna 1979 Helsingin yliopistosta. Hän toimi Porvoon tuomiokunnan apulaisena ja notaarina 1974–1977 ja sai varatuomarin arvon vuonna 1978. Vuosina 1976–1979 Bygglin oli assistentti Helsingin yliopiston oikeustieteellisessä tiedekunnassa. Vuosina 1980–1983 Bygglin toimi korkeimman oikeuden esittelijänä ja 1983–1992 oikeusministeriön lainvalmisteluosaston lainsäädäntöneuvoksena. Vuosina 1990–1992 hän toimi osakeyhtiölakitoimikunta 1990:n puheenjohtajana. Vuosina 1993–1995 Bygglin oli Eftan tuomioistuimen presidentin lakimiesavustaja Genevessä ja vuonna 1995 tuomari. Suomen liityttyä Euroopan unioniin Bygglin työskenteli tuomarin lakimiesavustajana EY-tuomioistuimessa Luxemburgissa 1995–1997. Bygglinistä tuli vuonna 1985 nuorempi oikeussihteeri, vuonna 1992 vanhempi oikeussihteeri ja vuonna 1995 esittelijäneuvos. Hänestä tuli korkeimman oikeuden jäsen ja oikeusneuvos 1. kesäkuuta 1999. Gustav Bygglin avioitui vuonna 1976 varatuomari Eva Elisabeth Bygglinin (o.s. Modeen, s. 1951) kanssa. Hän on toiminut mm. Porvoon käräjäoikeuden käräjätuomarina vuosina 1985-1986, Espoon käräjäoikeuden käräjätuomarina vuosina 1988-1989 ja 1994-2003 sekä Helsingin hovioikeudessa hovioikeudenneuvoksena vuosina 1984-1994 ja vuodesta 2003 lähtien. Elisabeth Bygglinin äiti oli Aili Modeen (o.s. Ignatius, 1915-2003), veljensä varatuomari, teollisuuslakimies Rolf Hjalmar Modeen (1940-2009) ja isänsä, Viking Henrik Albert Modeen (1908-1983) toimi Korkeimman oikeuden jäsenenä eli oikeusneuvoksena vuosina 1961-1978. Gustav Bygglinin äiti on sihteeri Margareta Bygglin (o.s. Backström, s. 1916) ja isä varatuomari Lars Anders Bygglin (1916-1979) joka työskenteli mm. Helsingin hovioikeudessa hovioikeudenneuvoksena. Gustav ja Elisabeth Bygglinillä on kaksi lasta, joista toinen on vanhempiensa tavoin varatuomari, asianajaja Anders Bygglin (s. 1978). Sotilasarvoltaan Gustav Bygglin on luutnantti. Nykyään hän on pitkäaikaisin ja myös ainoa Korkeimmassa oikeudessa oleva oikeusneuvos, joka on toiminut tehtävässään 1990-luvulta saakka. __NOTOC__ ==Julkaisuja== *Om franchiseavtal och upplösningsfrihet med särskild hänsyn till förhållandena på dagligvaruhandelns område (Oikeustiede-Jurisprudentia 11), 1978. *Ministeriöiden virkamiesten esteellisyydestä (yhdessä Heikki Kannisen kanssa). Oikeusministeriön lainvalmisteluosasto 1989. *Henkilöstörahastot (yhdessä Henrik Nordströmin ja Erkki Savosen kanssa). Weilin + Göös, 1990. ISBN 951-35-4948-8 ==Lähteet== * Kuka kukin on 2007, s. 90. * Suomen Lakimiehet 2003, s. 83. * Suomen Lakimiehet 2011 s. 76-77 ===Viitteet=== Luokka:Korkeimman oikeuden jäsenet Luokka:Vuonna 1951 syntyneet Luokka:Elävät henkilöt
Santeri Dahlia

Santeri Dahlia (29. toukokuuta 1994 Iisalmi – 9. lokakuuta 2024) oli raviurheilussa menestynyt suomenhevosori. Se oli vaaleanpunarautias ja 158 cm korkea. Oriin kasvatti Kauko Kauhanen. Santeri Dahlian isä oli vuonna 1991 Pohjoismaiden mestaruuden voittanut Teme. Santeri Dahlia starttasi 127 kertaa (1998–2007), joista voitti 62. Voittosummaksi jäi 453 873 euroa ja ennätykset 20,5 aly ja 22,9 ke. Santeri Dahlia voitti Jukka-Pekka Kauhasen ohjastamana ravikuninkuuden vuosina 2001, 2002 ja 2005.. Muita merkittäviä voittoja olivat Suur-Hollola-ajo 2002 ja Pelimanni-ajo 2005. Ikäluokkakilpailuista se oli Derbyfinaalissa toinen 1999. Santeri Dahlia nimettiin vuoden hevoseksi 2002. Vuoteen 2015 mennessä Santeri Dahlialle oli syntynyt 127 jälkeläistä. == Lähteet == == Aiheesta muualla == *Santeri Dahlia Sukupostissa *Santeri Dahlia Hippoksen tietokannassa Luokka:Ravikuninkaalliset
Apassi

Apassi (1. kesäkuuta 1995 Töysä – 14. elokuuta 2022) oli suomenhevosori, joka voitti ravikuninkuuden vuosina 2003 ja 2004. Vuonna 2003 se valittiin vuoden hevoseksi. http://sukuposti.net/sukutietokanta.php?Numero=16263 Apassi kilpaili 153 kertaa joista voittanut 46 ja kerännyt rahaa 387 077 euroa. Hevosen viimeinen kilpailu oli joulukuussa 2007. Apassin kasvatti töysäläinen Mikko Keskinen. Apassin isä oli I-palkinnolla kantakirjattu juoksijaori Vokkerilla ja emä Salperon Tähti. Apassi kantakirjattiin II-palkinnolla juoksijasuunnalle Ypäjän orinäyttelyssä 21. tammikuuta 2002. Se hyväksyttiin jalostusvaliolautakunnan poikkeusluvalla, koska emä ei ole kantakirjassa. Myöskään emän isää Nils-Aslakia ei ole kantakirjattu, ja Salperon Tähti on sen ainoa jälkeläinen. http://sukuposti.net/sukutietokanta.php?Numero=17318 Salperon Tähti on saanut vuoteen 2006 mennessä kuusi jälkeläistä, joista Apassi on ensimmäinen. http://sukuposti.net/jalkelaiset.php?Numero=16262 Apassi sai 462 jälkeläistä. Menestynein on vuoden 2018 ravikuningatar Akaasia (s. 2006). Vauhdikkaita jälkeläisiä myös muiden muassa on Villimiehen tammakilpailun vuonna 2008 voittanut Maipin Inka (s. 2003).Suomen Hippoksen Heppa-tietokantaSukuposti.net hevostietokanta ==Lähteet== Luokka:Ravikuninkaalliset
Anders Fredrik Granstedt

__NOTOC__ Anders Fredrik Granstedt (24. tammikuuta 1800 Hankoniemi – 26. marraskuuta 1849 Helsinki) oli suomalainen arkkitehti ja Helsingin ensimmäinen kaupunginarkkitehti. Hänen isänsä Pehr Granstedt oli Suomeen muuttanut ruotsalaissyntyinen linnoitusupseeri, joka toimi myöhemmin myös siviiliarkkitehtina. Hänen äitinsä oli Johanna Fredrika Du Bois. Granstedilla ei ollut muodollista arkkitehdin koulutusta, mutta hänen isänsä järjesti Tukholmassa koulua käyneen poikansa Carl Ludvig Engelin oppilaaksi vuonna 1816, kun tämä nimitettiin Helsingin uudelleenrakentamiskomitean arkkitehdiksi. Vuonna 1822 Granstedt nimitettiin Yleisten rakennusten intendentinkonttoriin toiseksi konduktööriksi. Granstedtista ei koskaan tullut intendentinkonttorin päällikköä, mutta hänet nimitettiin erivapaudella konttorin ensimmäisen konduktöörin virkaan 1845. Hän osallistui muun muassa Helsingin yliopiston, Nikolainkirkon sekä Lapinlahden sairaalan rakennuslautakuntiin. Arkkitehtina Granstedt noudatti Engelin empiretyyliä jopa niin tarkasti, että hänen töitään on vaikea erottaa oppi-isän töistä. Varmuudella tiedetään, että hänen töitään ovat nykyinen Ruotsin Helsingin- suurlähetystö Pohjoisesplanadilla, Kerimäen kirkko ja uusgoottilainen Ylistaron kirkko. A. F. Granstedt kuoli vuonna 1849. Hänen puolisonsa vuodesta 1827 oli Wilhelmina Theodora Plantin (k. 1850). Myös heidän pojastaan Theodorista tuli arkkitehti, tytär Hilda Granstedtista sen sijaan taidemaalari ja piirustuksenopettaja. == Työt == * Limingan kirkko – 1826 (yhdessä A. W. Arppen kanssa) * Luumäen kirkko – 1833 * Palmqvistin talo, Helsinki – 1838 * Ruotsin suurlähetystö, Helsinki – 1839 * Raahen raatihuone – 1839 * Artjärven kirkko 1840 * Oulun kihlakunnan kruununmakasiini 1841–1847 * Kerimäen kirkko – 1847 * Saarijärven kirkko – 1846–1849 * Taivalkosken kirkko (Jokijärven kirkko) – 1844–1848 (palanut 27. heinäkuuta 1925) * Erkylän kartano, Hausjärvi – 1845–1851 * Ylöjärven kirkko * Pikkalan kartano, Siuntio – 1851 * Karstulan kirkko – 1853 * Villilän kartanon päärakennus, Nakkila – 1853 Granstedt suunnitteli myös Viipurin kaupunginteatterin ja seurahuoneen, Jääsken, Leppävirran ja Ruskealan kirkot sekä Nastolan Seestan kartanon eräät rakennukset. Interiöörin eli sisustuksen hän suunnitteli muun muassa tuolloiseen keisarilliseen palatsiin (Presidentinlinna) ja Helsingin seurahuoneelle (Helsingin kaupungintalo). == Lähteet == * === Viitteet === == Aiheesta muualla == * Luokka:Suomalaiset arkkitehdit Luokka:Vuonna 1800 syntyneet Luokka:Vuonna 1849 kuolleet